Estados Unidos, waray na sapong nga kondisyon nga ighahatag ha North Korea
Sumala ha mga opisyales han administrasyon ni Presidente Donald Trump, waray na mga pasapong nga kondisyon nga igpapataw an Estados Unidos ha North Korea kundi an mga nakalabay nga napagisturyahan nga pag undang han North Korea han ira pag testing han mga nuclear nga armas ngan an diri pag tipa ha mga military exercises nga bubuhaton han South Korea ngan Estados Unidos. Ini nga panyakan in sumpay han pasamwak ni Presidente Donald Trump nga makikig istorya hiya ha lider han North Korea nga hi Kim Jong Un. Sumala kan Trump, ini nga pagiristorya in usa nga chansa para makab-ot an kamurayawan ha Korean Peninsula pero sumala naman ha iba nga miyembro han kongreso han Estados Unidos, nababaraka hira nga bangin magresulta ha debate an matatabo nga iristorya giutan han duha nga lider nga magreresulta la ha usa nga mas maraot nga relasyon giutan han duha nga nasod.
war_Latn war_Latn